b'\n_START_ARTICLE_\nGuastalla\n_START_SECTION_\nGeografija\n_START_PARAGRAPH_\nGuastalla v dolini reke Pad le\xc5\xbei ob njenih bregovih. Od mest Reggio Emilia, Parma in Mantova je oddaljena pribli\xc5\xbeno 30 kilometrov.\n_START_SECTION_\nZgodovina\n_START_PARAGRAPH_\nObmo\xc4\x8dje Guastalla so verjetno naselili Etru\xc5\xa1\xc4\x8dani \xc5\xbee zgodaj v 7. stoletju pr. n. \xc5\xa1t., toda ime mesta se prvi\xc4\x8d omenja leta 864. V lombardskih virih je mestu od leta 1406 do 1539 vladala dru\xc5\xbeina Torelli, ko je postala glavno mesto vojvodine pod dru\xc5\xbeino Gonzaga. V mestu sta \xc5\xbeivela umetnika Guercino in Torquato Tasso._NEWLINE_Leta 1748 je z aachensko pogodbo mesto postalo del vojvodine Parma, Piacenza in Guastalla, ki ji je pripadala do leta 1847, ko ga je podedoval vojvoda iz Modene. Po zdru\xc5\xbeitvi Italije leta 1861 je Guastalla postala del Italije.\n_START_SECTION_\nGospodarstvo\n_START_PARAGRAPH_\nSmeg (Smalterie Metallurgiche Emiliane Guastalla ) je proizvajalec oblikovalsko svetovno znanih gospodinjskih aparatov. Ustanovljen je bil v Guastalli, kjer ima \xc5\xa1e vedno sede\xc5\xbe. Vittorio Bertazzoni je ustanovil podjetje leta 1948 in je \xc5\xa1e vedno v zasebni lasti dru\xc5\xbeine Bertazzoni. Smeg je najbolj znan po svoji ponudbi zanimivih izdelkov iz 1950-ih, starih hladilnikov z zaobljenimi vogali v razli\xc4\x8dnih neobi\xc4\x8dajnih barvah in vzorcih. Podjetje, ki je bilo sprva tovarna emajliranja kovin, izdeluje tudi pomivalne in pralne stroje ter druge naprave.\n_START_SECTION_\nKultura\n_START_PARAGRAPH_\nKulinari\xc4\x8dna posebnost mesta so njoki. Njokata (Gnoccata) je prireditev vsaka tri leta v maju. Na trgu pred stolnico delijo njoke vsem prebivalcem. V paradi so ljudje oble\xc4\x8deni v zgodovinske no\xc5\xa1e._NEWLINE_25. novembra se praznuje praznik svete Katarine Aleksandrijske, ki spominja na stare ro\xc4\x8dne spretnosti.'